Սիրելի՛ երկրապահներ,

Արցախյան ազատամարտի սիրելի՛ վետերաններ, սրտանց շնորհավորում եմ բոլորիս Երկրապահի օրվա կապակցությամբ:

Արցախյան ազատամարտի ողջ ընթացքում երկրապահի կատարած դերն իսկապես անգնահատելի է: Պատերազմի առաջին փուլում, երբ դեռևս չունեինք կանոնավոր բանակ, հայրենիքի պաշտպանության պատասխանատվությունն առաջինը հենց մեր ազատամարտիկները ստանձնեցին և պատվով տարան այն: Մեր ազգային բանակի ձևավորումից հետո էլ երկրապահները չդադարեցին անմիջական մասնակցություն ունենալ պատերազմական գործողություններին ու, ցավոք նաև նրանցից շատերի կյանքերի գնով, ունեցանք այն հաղթանակները, որոնցով հպարտացել, հպարտանում և հպարտանալու ենք միշտ: Իսկ մեզ համար այսօր մեծ հպարտություն է խոսել հաղթանակներից և ձեռքբերումներից։ Իսկ այս ամենը վառ վկայությունն է այն բանի, որ Երկրապահը եղել է բանակի հիմքն ու հիմնաքարը:

Մեր խորին համոզմամբ՝ երկրապահը ոչ միայն կոչում է, այլ նաև հոգեվիճակ, որը պետք է ունենա յուրաքանչյուր հայորդի, ում համար Հայրենիքը ամենաթանկ գաղափարն է: Եվ այսօր, նշելով Երկրապահի օրը, մենք ոչ միայն հարգանքի տուրք ենք մատուցում մեր զոհված ազատամարտիկների հիշատակին, այլև հերթական անգամ պարտավորություն ստանձնում պահպանելու այն ամենը, ինչը ձեռք է բերվել նաև նրանց կյանքերի գնով: Մեր բոլոր հաղթանակները երկրապահ հայ ժողովրդինն է։

Շնորհավո՛ր տոնդ, երկրապահ։

Գյուլագարակ համայնքի ղեկավար Մհեր Գևորգյան